b'\n_START_ARTICLE_\nKamp\n_START_PARAGRAPH_\nKamp (iz angl.: Camping), (tudi \xc5\xa1otori\xc5\xa1\xc4\x8de ali avtokamp), je urejen prostor, namenjen za po\xc4\x8ditni\xc5\xa1ko bivanje v  \xc5\xa1otorih, po\xc4\x8ditni\xc5\xa1kih prikolicah in avtodomih, parkiranju pripadajo\xc4\x8dih osebnih avtomobilov in mobilnih hi\xc5\xa1, namenjenih za preno\xc4\x8devanje, za kraj\xc5\xa1i ali dalj\xc5\xa1i oddih. _NEWLINE_Kamp ponavadi vklju\xc4\x8duje osnovne storitve, kot so sanitarije, tu\xc5\xa1 s toplo vodo, priklju\xc4\x8dek na elektriko, lahko pa tudi dodatne storitve, _NEWLINE_(trgovine, restavracije, bazeni, kopali\xc5\xa1\xc4\x8da, igri\xc5\xa1\xc4\x8da ipd). Glede na velikost, ponudbo in kakovost kampe razvr\xc5\xa1\xc4\x8dajo v kategorije turistom namenjenih destinacij.\n_START_SECTION_\nZgodovina\n_START_PARAGRAPH_\nPrve kampe za turiste v Sloveniji so uredila turisti\xc4\x8dna dru\xc5\xa1tva, prvi v Sloveniji je bil v Ljubljani na Je\xc5\xbeici (1955), in v Zaki na Bledu (1956)._NEWLINE_Pozneje so kampe uredila tudi gostinska in hotelska podjetja, v osemdesetih letih 20. stoletja pa je pri\xc4\x8delo delovati tudi ve\xc4\x8d zasebnih kampov. Leta 2009 je bilo v Sloveniji 63 kampov.\n_START_SECTION_\nKampi v Sloveniji\n_START_PARAGRAPH_\nNajve\xc4\x8d kampov v Sloveniji je ob morju (Ankaran, Fiesa, Izola, Lucija, Strunjan), v alpskem predgorju (Bled, Stara Fu\xc5\xbeina, Gozd Martuljek, Lesce) in v bli\xc5\xbeini zdravili\xc5\xa1kih krajev (Banovci, Terme \xc4\x8cate\xc5\xbe, Dolenjske Toplice, Moravske Toplice, Pod\xc4\x8detrtek), ob prometnih poteh in turisti\xc4\x8dno privla\xc4\x8dnih to\xc4\x8dkah (Oto\xc4\x8dec, Postojna, Radovljica, Bovec)...\n_START_SECTION_\nNudisti\xc4\x8dni kampi\n_START_PARAGRAPH_\nPosebna vrsta so nudisti\xc4\x8dni kampi, namenjeni naturistom, obi\xc4\x8dajno ozna\xc4\x8deni s kratico \xc2\xbbFKK\xc2\xab\xc2\xa0ali s primernim znakom ter napisom.\n_START_SECTION_\nGlamping\n_START_PARAGRAPH_\nGlamping je v Sloveniji dokaj nova vrsta turisti\xc4\x8dne ponudbe, ki predstavlja luksuzno kampiranje, pred tem pa je bil glamping bolj kot ne zna\xc4\x8dilen za drage eksoti\xc4\x8dne turisti\xc4\x8dne destinacije._NEWLINE_Glamping ponudba je namenjena turistom, ki med kampiranjem \xc5\xbeelijo ohraniti stik z naravo, hkrati pa imeti luksuzno ponudbo in vi\xc5\xa1ji nivo storitev. Nekateri kampi s to ponudbo gostom ponujajo tako npr. mobilne hi\xc5\xa1ke z zunanjim \xc5\xbearom, zasebno kopeljo in podobnim._NEWLINE_Tudi v Sloveniji so nastala manj\xc5\xa1a turisti\xc4\x8dna naselja in kampi, ki ponujajo zgolj glamping \xe2\x80\x93 torej ekskluzivno bivanje v naravi na najvi\xc5\xa1jem nivoju.'